罷官後初還襄城弊居述懷十韻回寄洛中舊寮
作者：歐陽修
朝代：宋

paragraphs: 路盡見家山，欣然望吾廬。
陋巷叩柴扉，迎候遥驚呼。
兒童戲竹馬，田里邀籃輿。
春桑鬰已綠，歲事催農夫。
朝日飛雉雊，東皋新雨餘。
植杖望遠林，行歌登故墟。
夙志在一壑，茲焉將荷鋤。
言謝洛社友，因招洛中愚。
馬卿已倦客，嚴安猶獻書。
行矣方于役，豈能遂歸歟。